cyanic-selkie/wikianc huggingface dataset:
নদিয়া জেলা
ইতিহাস
ভাগীরথী নদীর তীরে অবস্থিত হওয়ায় নদিয়া হিন্দু ধর্মালম্বিদের জন্য একটি তীর্থস্থান। রাজা বল্লাল সেন নদিয়া প্রতিষ্ঠা করেন। প্রাচীন বাংলার হিন্দু রাজারা গৌড়ের পাশাপাশি নদিয়াতেও অবস্থান করতেন। রাজা বল্লাল সেন তার শাসনামলে পরিবারের সদস্যদের নিয়ে ভাগীরথী নদীতে তীর্থস্নান করার উদ্দেশ্যে আসতেন। তিনি এই নদীর তীরে পঞ্চরত্ন নামে একটি মন্দির প্রতিষ্ঠা করেন। ১৯২২ ও ১৯৫৮ সালে ব্রিটিশ সরকার কর্তৃক পরিচালিত ভূমি জরিপ ম্যাপে একই সময়ে খননকৃত একটি দীঘির অস্তিত্ব পাওয়া যায়।   মুসলিম সেনাপতি ইখতিয়ার উদ্দিন মুহম্মদ বিন বখতিয়ার খলজী কর্তৃক বিজিত হওয়ার আগে অবধি  নদিয়া বাংলার রাজধানী ছিল। নদীর পশ্চিম তীরে প্রাচীর বেষ্টিত একটি নগরীতে রাজপ্রাসাদ, হারেম, বাজার ও বাসস্থান ছিল। ধারণা করা হয় যে, তিব্বত, নেপাল ও ভূটানের সাথে নদিয়ার বাণিজ্যিক সম্পর্ক ছিল।  ১৮৬৯ সালে নদিয়া পৌরসভা হিসেবে স্বীকৃতি লাভ করে।  ইংরেজ আমলে অবিভক্ত নদিয়া জেলা কৃষ্ণনগর সদর, রাণাঘাট,  কুষ্টিয়া, মেহেরপুর,  চুয়াডাঙ্গা এই পাঁচটি মহকুমায় বিভক্ত ছিল। দেশভাগের পরে কুষ্টিয়া, মেহেরপুর, চুয়াডাঙ্গা এই তিনটি মহকুমা তৎকালীন বৃহত্তর কুষ্টিয়াজেলা হিসেবে পাকিস্তান অন্তর্ভুক্ত হয়।
ভূগোল
thumb|নদিয়া জেলার মহকুমা নদিয়া জেলা ২২°৫৩' ও ২৪°১১' উত্তর অক্ষাংশ এবং ৮৮°০৯' ও ৮৮°৪৮' পূর্ব দ্রাঘিমাংশের মধ্যে অবস্থিত। কর্কটক্রান্তি রেখা এই জেলাকে দুই ভাগে বিভক্ত করে পূর্বদিকে মাজদিয়ার সামান্য উত্তর দিয়ে পশ্চিমে চাপড়া, নবিননগর, মধুপুর, কৃষ্ণনগরের উত্তরে-- ঘূর্নি, ঘূর্ণি গোডাউণ, কালিদহ, পাণিনালা, হরনগর, আনন্দনগর, ভক্তনগর, হাঁসাডাঙ্গা-বনগ্রাম, চৌগাছা, মায়াকোল, বাহাদুরপুরের উপর দিয়ে চলে গেছে। সেজন্য তাপমাত্রা স্বাভাবিকের চেয়ে ২ থেকে ৩ ডিগ্রি বেশি (বা শীতকালে কম) থাকে এই সব জায়গা গুলিতে। এই জেলার উত্তর ও উত্তর-পশ্চিমে মুর্শিদাবাদ জেলা, দক্ষিণ ও দক্ষিণ-পশ্চিম দিকে উত্তর চব্বিশ পরগনা জেলা, পশ্চিমে পূর্ব বর্ধমান ও হুগলি জেলা এবং পূর্বে বাংলাদেশের কুষ্টিয়া ও যশোর জেলা অবস্থিত।
ভূপ্রকৃতি
গঙ্গা–ভাগীরথী ও তার অন্যান্য উপনদী দ্বারা গঠিত নদিয়া জেলা মূলত বিশাল গাঙ্গেয় সমভূমির একটি অংশ। এই জেলা গঙ্গার পরিণত বদ্বীপের অন্তর্গত। জলঙ্গী ও চূর্ণীর প্রবাহ এই অঞ্চলের ভূমিরূপ গঠনে গুরুত্বপূর্ণ ভূমিকা নিয়েছে। জেলার স্বাভাবিক ভূমিঢাল দক্ষিণ-পূর্ব দিকে। তবে বর্তমান ভূমির ঢাল খুব কম এবং ঝিল, পুরনো নদীখাত ও জলাভূমি দ্বারা বিচ্ছিন্ন।জলঙ্গী ও চূর্ণী নদীর প্রবাহপথ সর্পিল এবং স্থানে স্থানে তা অনেক বিল সৃষ্টির কারণ হয়েছে। এই নদীগুলির প্রবাহপথ ক্রমাগত পলি পড়ে পড়ে মজে এসেছে। এই কারণে বর্ষার সময় এখানে অনেক জায়গায় বন্যা হয়।
জলবায়ু
নদিয়া জেলার জলবায়ু উষ্ণ আর্দ্র ক্রান্তীয় মৌসুমি প্রকৃতির। কর্কটক্রান্তি রেখা জেলার মাঝামাঝি দিয়ে যাওয়ায় গ্রীষ্মে প্রচণ্ড গরম অনুভূত হয়। জেলায় মূলত চারটি ঋতু দেখা যায়। যথা – গ্রীষ্মকাল (মার্চ-জুন), বর্ষাকাল (জুন-সেপ্টেম্বর), শরৎকাল (অক্টোবর-নভেম্বর) ও শীতকাল (ডিসেম্বর-ফেব্রুয়ারি)। গ্রীষ্মকালের সর্বোচ্চ ও সর্বনিম্ন গড় উষ্ণতা যথাক্রমে ৪৩° সেন্টিগ্রেট ও ১৯° সেন্টিগ্রেট। অন্যদিকে শীতকালের সর্বোচ্চ ও সর্বনিম্ন গড় উষ্ণতা যথাক্রমে ৩০° সেন্টিগ্রেট ও ০৯° সেন্টিগ্রেট। বার্ষিক গড় বৃষ্টিপাতের পরিমাণ ১২০০-১৪০০ মিলিমিটার। অধিকাংশ বৃষ্টিপাত হয় বর্ষাকালেই।
নদনদী
নদিয়া জেলার প্রধান নদনদীগুলি হল ভাগীরথী, জলঙ্গী, ভৈরব, চূর্ণী, মাথাভাঙা ও ইছামতী ইত্যাদি। এই জেলায় ভাগীরথীর দৈর্ঘ্য ১৮৭ কিলোমিটার। ভাগীরথীর বদ্বীপ প্রবাহে শেষ উপনদী হিসেবে যুক্ত হয়েছে মাথাভাঙা নদী। এরপর ভৈরব নদ ভাগীরথী থেকে নির্গত হয়ে জলঙ্গীর সঙ্গে মিলিত হয়েছে। আরও দক্ষিণে ভাগীরথী থেকে নির্গত হয়েছে জলঙ্গী নদী (দৈর্ঘ্য ২০৬ কিলোমিটার)। এই অংশ বর্তমানে পলি পড়ে বন্ধ হয়ে গেছে। জলঙ্গী নদী উত্তর-পশ্চিমাংশে নদিয়া-মুর্শিদাবাদ জেলার সীমান্ত বরাবর দক্ষিণ-পশ্চিম মুখে প্রবাহিত হয়েছে। এরপর জেলার মাঝখান দিয়ে দক্ষিণ-পশ্চিমে এঁকেবেঁকে প্রবাহিত হয়ে নবদ্বীপের নিকট ভাগীরথী নদীর সঙ্গে যুক্ত হয়েছে। ভৈরব নদ বর্তমানে মৃতপ্রায়।
মাথাভাঙা (দৈর্ঘ্য ১৯ কিলোমিটার) উপনদীটি ভারত ও বাংলাদেশের মধ্য দিয়ে প্রবাহিত হয়ে বাংলাদেশে প্রবেশ করেছে। এরপর পুনরায় ভারতে প্রবেশ করে দুটি শাখায় বিভক্ত হয়েছে। পশ্চিম শাখাটি চূর্ণী (দৈর্ঘ্য ৫৩ কিলোমিটার) নামে পশ্চিমে ও পূর্ব শাখাটি ইছামতী (দৈর্ঘ্য ৬৮ কিলোমিটার) নামে দক্ষিণ দিকে প্রবাহিত হয়েছে। নদিয়া জেলার নদীগুলি বারবার দিক ও গতি পরিবর্তন করে। বন্যা এখানকার নদীগুলির প্রধান বৈশিষ্ট্য। নদীর প্রবাহ পরিবর্তনের ফলে জেলায় অনেক অশ্বক্ষুরাকৃতি হ্রদ, জলাভূমি ও বিল গড়ে উঠেছে।
স্বাভাবিক উদ্ভিদ
নদিয়া জেলার মাত্র ১.২২ হেক্টর জমিতে অরণ্য বর্তমান, যা জেলার মোট ভৌগোলিক আয়তনের মাত্র ০.৩১ শতাংশ। নাকাশিপাড়া ব্লকের বেথুয়াডহরী তে বেথুয়াডহরি বন্যপ্রাণ অভয়ারণ্য এই জেলায় একমাত্র অভয়ারণ্য যেখানে শাল গাছ ও মেহগনি গাছ গাছের অরণ্যে হরিণ দেখা যায়। এছাড়া কৃষ্ণনগরের চার কিলোমিটার উত্তরে বাহাদুরপুর অরণ্যে প্রচুর অর্জুন, সেগুন ইত্যাদি গাছ দেখা যায়। রয়েছে রানাঘাটের ঠিক পূর্ব পাশেই (দূরত্ব মাত্র ১৩ কিলোমিটার) পশ্চিমবঙ্গ সরকার অধীনস্থ ৩০০ বিঘা জমির উপরে বিশাল ফরেস্ট।  যা কিনা দেবগ্রাম ফরেস্ট নামেই বহুল পরিচিত। জারুল, সেগুন, হিজল, বাঁশ গাছ সহ অন্যান্য চিরহরি ৎ বৃক্ষে ভরপুর । জঙ্গলের মধ্যেই রয়েছে দুটি বড় পুকুর । একটি নলপুকুর এবং অপরটি পদ্মপুকুর নামে পরিচিত । এই বনাঞ্চলগুলি ছাড়াও জেলায় মনুষ্যরোপিত উদ্ভিদ যথা শাল, শিশু গাছ, গামার গাছ, তৃণ, শিমুল গাছ, নিম গাছ, অর্জুন গাছ, বাবলা গাছ, জাম গাছ, দেবদারু গাছ ইত্যাদিও দেখা যায়।
জনপরিসংখ্যান
নদিয়া জেলার সংখ্যাগরিষ্ঠ সম্প্রদায় হিন্দু, যা মোট জনসংখ্যার ৭২.১৫%। এছাড়া অন্যান্য সংখ্যালঘু সম্প্রদায় ইসলাম (২৬.৭৬%), খ্রিস্টান (০.৬৫%), শিখ (০.০২%), বৌদ্ধ (০.০১%), জৈন (০.০১)। এছাড়া অন্যান্য ধর্মে বিশ্বাসী ০.৩৩% মানুষ ও বিবৃতি নেই এমন মানুষ ০.০৭%।
পুরাতাত্ত্বিক সংস্কৃতি
মায়াপুরে্র নিকটে সেনরাজা বল্লাল সেনে র স্মৃতিসম্বলিত 'বল্লাল ঢিবি' বর্তমান। এখানকার বামনপুকুর বাজারে চৈতন্য মহাপ্রভুর সমকালীন নবদ্বীপ শাসক 'চাঁদকাজী'র সমাধি আছে।
নবদ্বীপের পশ্চিমে পাড়ভাঙায় উঁচু ঢিবি বৌদ্ধস্তুপ হিসাবে চিহ্নিত, যা 'পাহাড়পুর' নামে খ্যাত। যোগীনাথতলা পাড়ায় হাত-পা হীন কূর্মাকৃতি পাথরখণ্ড 'বৌদ্ধ শূন্যবাদ'এর প্রতীক বলে স্বীকৃত। দণ্ডপাণিতলায় দ্বিভূজ দণ্ডপাণির মূর্তি হাঁস ও মড়ার মাথার খুলিসহ পূজিত হয়। এছাড়া আছে, ধর্মরাজ বুদ্ধের মূর্তি৷ এখানকার কিছু স্থানে শিবলিঙ্গের বদলে শিবের পাথুরে লোড়ামূর্তি পূজিত হয়; এদের কোনোটি 'বুদ্ধমূর্তি' বা প্রতীকচিহ্ন আঁকা মূর্তি৷
ভবতারণ শিবমন্দিরে একটি পাথরখণ্ডে পদ্মপাণি বুদ্ধমূর্তি খোদিত আছে। এছাড়া, 'অ্যালানে শিব' বা 'আলোকনাথ শিব' পালযুগের বৌদ্ধসংস্কৃতির ধারাকে বহন করে আসছে।
দিগনগরে নদিয়া রাজপরিবার-এর রাজা রাঘব রায়ের প্রতিষ্ঠিত 'রাঘবেশ্বর শিবমন্দির' (১৬৬৯ খ্রিষ্টাব্দে) আছে। শিবনিবাসে তার প্রতিষ্ঠিত রাজরাজেশ্বর, রাজ্ঞীশ্বর, ও রামচন্দ্র নামে তিনটি দেবমূর্তি আছে।
রাজা কৃষ্ণচন্দ্র রায়-এর সময় থেকে তার আদেশে নদিয়ায় বিশালাকারে দীপান্বিতা শ্যামাপূজার প্রবর্তন ঘটে।
অগ্রদ্বীপে ঘোষঠাকুর প্রতিষ্ঠিত গোপীনাথ বর্তমান। চৈত্র একাদশীতে ঘোষঠাকুরের বাৎসরিক শ্রাদ্ধ উপলক্ষ্যে বিশাল মেলা বসে।
এছাড়া, রাস পূর্ণিমায় নবদ্বীপের শাক্তরাস একটি অভিনব আকর্ষণ। পোড়া-মা তলায় প্রাচীন দেবীপ্রতিমা অধিষ্ঠিতা। উলা-বীরনগরে উলাই চণ্ডী সাড়ম্বরে পূজিতা হন।
নবদ্বীপ ও শান্তিপুরে বেশ কিছু 'বৈষ্ণব মন্দির' বর্তমান। বৈষ্ণব তিথি অনুসারে মন্দিরসমূহে উৎসব পালিত হয়। এর মধ্যে 'রাস-উৎসব' ও 'দোল-উৎসব' অন্যতম।
ফুলিয়ায় 'যবন' হরিদাস ঠাকুরের সাধন পীঠস্থান 'ভজন গোফা' বর্তমান। ফুলিয়ায় কবি কৃত্তিবাস ওঝার জন্মস্থান। কাঁচরাপাড়ায় কৃষ্ণ দেবরায়ের প্রতিষ্ঠিত আটচালা বাংলা মন্দির বিখ্যাত।
কল্যাণীর ঘোষপাড়ায় দোল-পূর্ণিমায় কর্তাভজা সম্প্রদায়ের গুরুঠাকুরাণী সতীমায়ের বিশাল মেলা বসে।
উত্তর চব্বিশ পরগনা জেলা
উত্তর চব্বিশ পরগনা জেলা ভারতের পশ্চিমবঙ্গ রাজ্যের কলকাতা শহরের উত্তরপূর্ব দিকের একটি জেলা। জেলাটি প্রেসিডেন্সি বিভাগের অন্তর্ভুক্ত। ডা. অশোক মিত্রের প্রশাসনিক সংস্কার কমিটি এই জেলাকে বিভাজনের সুপারিশ করেন। চব্বিশ পরগনা জেলাটিকে দ্বিখণ্ডিত করে ওই জেলার উত্তরাংশ নিয়ে উত্তর চব্বিশ পরগনা জেলা স্থাপন করা হয়৷ এর প্রশাসনিক ভবন ও সদর দপ্তর বারাসত শহরে অবস্থিত৷ বারাসত, বারাকপুর, বনগাঁ, বসিরহাট, দমদম এই পাঁচটি মহকুমা নিয়ে উত্তর চব্বিশ পরগনা জেলা গঠিত।
নামকরণ
১৭৫৭ সালে বাংলার নবাব মীর জাফর কলকাতার দক্ষিণে কুলপি পর্যন্ত অঞ্চলে চব্বিশটি জংলীমহল বা পরগনার জমিদারি সত্ত্ব ভোগ করার অধিকার দেন ব্রিটিশ ইস্ট ইন্ডিয়া কোম্পানিকে। এই চব্বিশটি পরগনা হলো:
সেই থেকে জেলাটির নাম হয় চব্বিশ পরগনা। পরবর্তীকালে জেলাটির উত্তরাংশ নিয়ে উত্তর চব্বিশ পরগনা জেলা গঠিত হয়।
প্রাচীন কাল
চব্বিশ পরগনা অঞ্চলটির অস্তিত্বের প্রথম প্রমাণ পাওয়া যায় খ্রিস্টীয় দ্বিতীয় শতাব্দীতে গ্রিক ভুগোলবিদ টলেমির “ট্রিটিজ অন জিওগ্রাফি” গ্রন্থে৷ তার গ্রন্থে গঙ্গারিডি বা গঙ্গারিদাই নামক একটি অঞ্চলের কথা বলা হয়েছে, যার বিস্তার ছিলো ভাগীরথী-হুগলি নদীর থেকে পূর্বে পদ্মা নদী অবধি। স্বভাবতই বর্তমান ২৪ পরগনা যে এই রাজ্যেরই দক্ষিণ-পশ্চিমে(নৈঋত কোণে) অবস্থিত ছিলো তা স্পষ্ট হয়৷ ভারতীয় প্রত্নতত্ত্ববিদদের উদ্দ্যোগে উত্তর ২৪ পরগনার দেগঙ্গা থানার অন্তর্গত বেড়াচাঁপা গ্রামে খনন করে পাওয়া বস্তুসমূহ প্রমাণ করে এই অঞ্চল সরাসরি গুপ্ত সাম্রাজ্যের অংশ না হলে গুপ্ত সাম্রাজ্যের সাংস্কৃৃতিক প্রভাব ছিল যথেষ্ট৷
হিউয়েন সাঙের (৬২৯-৬৮৫ খ্রিস্টাব্দ) ভারতভ্রমণকালে তিনি সমগ্র উত্তর ভারতে যে ১০০ টি মুল হিন্দু মন্দির ও ৩০ টি বৌদ্ধবিহারের উল্লেখ করেন তার বেশ কয়েকটির অবস্থান এই অঞ্চলকে নির্দেশ করে৷ গৌড়রাজ শশাঙ্ক এই অঞ্চলে নিজ শাসন কায়েম করতে পারেনি। পাল বংশের রাজা ধর্মপালের (৭৭০-৮১০ খ্রিস্টাব্দ) সময়ে এই অঞ্চল তার রাজ্যভুক্ত হয়েছিল বলে মনে করা হয়। তবে সেন যুগের বহু দেব-দেবীর মূর্তি জেলার বিভিন্ন অঞ্চল থেকে আবিস্কৃত হয়েছে।
“মনসামঙ্গল” কাব্যে চব্বিশ পরগনা জেলার অনেক জায়গার নামের উল্লেখ পাওয়া যায়। চাঁদ সওদাগর চম্পকনগরী থেকে যাত্রা শুরু করে তার তরী ভাসিয়েছিলেন ভাগীরথীর প্রবাহে।তিনি কুমারহট্ট, ভাটপাড়া,কাকিনাড়া,মুলাজোর,গারুলিয়া,ইছাপুর, দিগঙ্গা-চনক (ব্যারাকপুর),খড়দহ, চিৎপুর, কলিকাতা,কালীঘাট ইত্যাদি জায়গা পার হয়েছিলেন।তিনি চম্পকনগরী থেকে যাত্রা শুরু করে বারুইপুরে পৌছেছিলেন। কর্ণপুর রচিত “চৈতন্যচরিতামৃত” গ্রন্থে ও ২৪টি পরগনা জেলার অনেক জায়গার নামের উল্লেখ পাওয়া যায়।“মনসামঙ্গল” কাব্যে ও “চৈতন্যচরিতামৃত” গ্রন্থে পাওয়া বিভিন্ন জায়গার নাম ও বিবরণ তুলনা করলে দেখে যায় ২৪টি পরগনা জেলার উক্ত জায়গাগুলির অস্তিত্ব ছিল। চাঁদসওদাগর বারুইপুরে পৌছে আদি গঙ্গা তীরবর্তী মনসামন্দির লুঠ করেন। শ্রীচৈতন্যদেব বারুইপুরের কাছে অতিসরাতে অনন্ত পন্ডিতের আতিথ্য গ্রহণ করেন।মথুরাপুর থানা অঞ্চলে ছিল ছত্রভোগ বন্দর।
মধ্যযুগীয়
খ্রিস্টীয় ষোড়শ শতাব্দীর মধ্যভাগে এই অঞ্চলের নদীপথে পর্তুগিজ জলদস্যুদের একচ্ছত্র আধিপত্য ছিল৷ ১০০ বছর তাদের আদিপত্য বজায় ছিল উত্তর ২৪টি পরগনা ও দক্ষিণ ২৪টি পরগনার বসিরহাট অঞ্চলে। এই সময় পর্তুগিজ জলদস্যুদের অত্যাচারে অনেক সমৃদ্ধশালী জনপদ জনশূন্য হয়ে যায়। খ্রিস্টীয় শতাব্দীর শুরুতে মহারাজা প্রতাপাদিত্য সাগরদ্বীপ, সরসুনা ,জগদ্দল প্রভৃতি অঞ্চলে দুর্গ বানিয়ে এদের আটকাবার চেষ্টা করেন ও বিতাড়িত করতে সক্ষম হন৷ মহারাজা প্রতাপাদিত্য ছিলেন বাংলার বারো ভুঁইয়ার (১১ ভুঁইয়া ও ১ মুঘল সম্রাট) কজন, জলদস্যুদের পরাজিত করার পর তিনি যশোর,খুলনা, বরিশালসহ গোটা ২৪টি পরগনা জেলাতে আধিপত্য বিস্তার করেন৷ মহারাজা প্রতাপাদিত্য সলকা ও মগরাহাটের যুদ্ধে মুঘলসম্রাটের হাতে পরাজিত ও বন্দী হন৷ দিল্লি যাত্রাকালে কাশীর নিকট আততায়ী-এর হাতে তিনি নিহত হন৷ লক্ষ্মীকান্ত মজুমদাররে নাতি কেশবচন্দ্র মজুমদার মুর্শিদকুলি খাঁর আমলে দক্ষিণ ২৪টি পরগনা ও খুলনার জমিদার নিযুক্ত হন।
মুঘলদের হাতে প্রতাপাদিত্য পরাজিত হয়৷ প্রতাপাদিত্যের পরাজয়ে বড়িশার সাবর্ণ রায়চৌধুরী বংশের প্রতিষ্টাতা লক্ষ্মীকান্ত মজুমদার (গঙ্গোপাধ্যায়) বাংলার সুবেদার মানসিংহের পক্ষ নেন। এর প্রতিদানে ১৬১০ সালে সম্রাট জাহাঙ্গীর তাকে মাগুরা,পাইকান, আনোয়ারপুর, কলকাতার জমিদারি স্বত্ত্ব দেন।
ব্রিটিশ শাসনকাল
একই সময় ব্রিটিশ ইস্ট ইন্ডিয়া কোম্পানি বাংলাতে নিজের অবস্থান আরো শক্ত করতে থাকে৷ অতঃপর ব্রিটিশ বাহিনী বাংলার শেষ স্বাধীন নবাব সিরাজউদ্দৌ‌লাকে পলাশির যুদ্ধে পরাস্ত করেন ও বাংলায় ব্রিটিশ শাসন শুরু হয়৷ যুদ্ধশেষে লর্ড ক্লাইভকে বাংলার প্রথম জায়গিরদার নিযুক্ত করা হয় ও তার মৃৃত্যুর পরে কোম্পানি সরাসরি এই শাসনভার নেয়৷ এরপর থেকে ব্যবসার আড়ালে ব্রিটিশ সাম্রাজ্য স্থাপনের সূত্রপাত ঘটে৷
লর্ড কর্নওয়ালিসের সময়ে সমগ্র সুন্দরবন অঞ্চল চব্বিশ পরগনা অঞ্চলের অন্তর্ভুক্ত ছিল৷ নদিয়া আরও কিছু পরগনাকে চব্বিশ পরগনার অন্তর্ভুক্ত করা হয় এবং  প্রশাসনিক সুবিধার্থে এই নবগঠিত জেলার জন্য আলাদা একজন কালেক্টর নিয়োগ করা হয়৷ পরে  পলতা ও বরাহনগর এবং নদীয়ার বলন্দা ও আনোয়ারপুর যথাক্রমে ১৮২০ ও ১৮২৪ সালে চব্বিশ পরগনা জেলার অন্তর্ভুক্ত করা হয়৷ আরো পরে খুলনার দক্ষিণাংশের বেশকিছু অঞ্চল ও বাখেরগঞ্জের দক্ষিণ-পশ্চিমে সামান্য অঞ্চলও এই জেলাটির সঙ্গে যুক্ত করা হয়৷  জেলাসদর কলকাতা থেকে বারুইপুরে স্থানান্তরিত করা হয় যা আবার  কলকাতারই দক্ষিণে আলিপুরে স্থানান্তরিত করা হয়৷  জেলাটিকে বারাসাত ও আলিপুর এই দুটি নতুনজেলাতে বিভক্ত করি হয়৷ পরে আবার নবনির্মিত জেলাদুটিকে একত্রিত করা হয়৷ পরে অবিভক্ত ২৪ টি পরগনা জেলা বিভিন্ন ব্রিটিশ বিরোধী কাজে লিপ্ত হয়৷
বঙ্গভঙ্গের সময়ে জেলা গঠন পুণর্বিশ্লেষ্য বিষয় হয়ে ওঠে৷ জেলাটির সুন্দরবন সংলগ্ন বেশ কিছু অঞ্চল পার্শ্ববর্তী খুলনা ও বাখেরগঞ্জ অঞ্চলের সঙ্গে যুক্ত করে দেওয়া হয় যা বর্তমানেও বাংলাদেশ মুল ভূখণ্ডের উক্ত অঞ্চলদুটিতে রয়েছে৷
স্বাধীনতা পরবর্তী
দেশভাগের সময় পুর্ববর্তী ২৪ পরগনা জেলার সম্পূর্ণ অংশ ভারতে যুক্ত হলেও যশোর জেলার বনগাঁ, বাগদা ও গাইঘাটা অঞ্চল এই জেলার সাথে যুক্ত করে স্বাধীন ভারতের ২৪ পরগনা জেলা গঠিত হয়৷ ডা. অশোক মিত্রের প্রস্তাবনাতে ১৯৮৬ সালে জেলাটির উত্তর অংশ নিয়ে উত্তর ২৪ পরগনা জেলা গঠন করা হয় ও বিধাননগরকে এই জেলার অন্তর্ভুক্ত করা হয়৷
ঐতিহাসিক আন্দোলন
১২৩১ বঙ্গাব্দে(১৮২৪ খ্রিস্টাব্দে) জেলাটি ব্রিটিশ বিরোধীতার মুলকেন্দ্র হয়ে ওঠে যখন বারাকপুর সেনানিবাসে বাসরত সিপাহীরা ইঙ্গ-বর্মা যুদ্ধে ব্রিটিশদের পক্ষ নিয়ে লড়াই করতে মানা করে৷ এর কারণ ছিলো তৎকালীন ব্রাহ্মণ্যসমাজের মতে সমুদ্র পাড় করা ছিলো হিন্দুশাস্ত্র বিরূদ্ধ কাজ৷ ১১ই কার্তিক(২রা নভেম্বর) বিদ্রোহীদের ওপর আক্রমণ করা হয়, অনেকে পালিয়ে বাঁচলেও দলনেতাদের ব্রিটিশ বাহিনী ফাঁসি দেয়৷ কিছু ঐতিহাসিকদের মতে এটি ছিলো সিপাহী বিদ্রোহের সূত্রপাত'৷
পরবর্তী পর্যায়ে ১২৬৩-৬৪ বঙ্গাব্দে(১৮৫৭ খ্রিস্টাব্দে) প্রেসিডেন্সি বিভাগের সদর দপ্তর বারাকপুরে সিপাহীদের বিদ্রোহ চরম আকার ধারণ করে৷ একে স্বাধীনতার প্রথম যুদ্ধ বলেও আখ্যায়িত করা হয়ে থাকে৷ বিদ্রোহ মুলত শুরু হয়েছিলো সেনানিবাসে আসা নতুন কার্তুজকে নিয়ে৷ সিপাহীরা সন্দেহ করেছিলো যে কার্তুজের কিছু অংশ সম্ভবতঃ এমন কিছু দিয়ে তৈরী যা ছিলো ধর্মবিরূদ্ধ৷ পরে তা প্রমাণ হয়ে যায় যে ঐগুলি গরু ও শুয়োরের চর্বি দিয়ে বানানো হয়েছিলো যা ভারতীয়দের জন্য অব্যবহার্য ছিলো কারণ এগুলিকে দাঁতে কেটে ভরতে হতো বন্দুকে৷ ফলস্বরূপ বারাকপুর সেনানিবাসে সিপাহী মঙ্গল পান্ডের অনুপ্রেরণায় সৈন্যদের তরফ থেকে ৪ঠা চৈত্র ১২৬৩ বঙ্গাব্দে(২০ মার্চ ১৮৫৭ খ্রিস্টাব্দে) বিদ্রোহ ঘোষিত হয়৷ এরপর থেকে ইংল্যাণ্ডের রাণীর প্রভাবে ভারতের শাসনভার ইস্ট ইন্ডিয়া কোম্পানির বদলে সরাসরি ইংল্যান্ড সাম্রাজ্য দ্বারা নিয়ন্ত্রিত হতে থাকে৷
নীলচাষীদের বিদ্রোহও জেলাটির ইতিহাসকে গৌরবান্বিত করেছে৷ ১১৮৪ বঙ্গাব্দে(১৭৭৭ খ্রিস্টাব্দে) লুইস বোনার্ড বাংলার ফরাসি উপনিবেশ চন্দননগরের দুটি খামারে প্রথম নীলচাষ ও নীলের উৎপাদনকে ত্বরান্বিত করেন৷ ফরাসিদের দৌলতে বয়নশিল্পে ও কাপড়ের রং ধরে রাখতে নীলের ব্যবহার ও চাহিদা ততদিনে ইউরোপে বৃৃদ্ধি পেয়েছিলো ফলে ব্রিটিশ কোম্পানিও এই নীলচাষকে বৃদ্ধি করতে চায়৷ এর ফলে পত্তনিপ্রথা চালু করে যেসব জমিতে নীলচাষ উৎকৃষ্ট সেখানের জমিদারদের থেকে কোম্পানি জমাগুলির মালিকানা দাবি করে৷ যদিও রাজা রামমোহন রায় ও দ্বারকানাথ ঠাকুরের মতো কিছু জমিদার এই ব্যবসার বিরোধিতা করছিলেন৷ এটি মুলত দু'ভাবে হতো, হয় ভুমিহীন শ্রমিকদের দ্বারা নীলকুঠির তত্ত্বাবধানে অথবা অন্যান্য চাষিদের নীলচাষে ঋণ দিয়ে৷ জমিদার ও পত্তনিদারদের হাতে সরাসরি এই দায়িত্ব থাকতো৷
১২৩৭ বঙ্গাব্দে(১৮৩০-৩১ খ্রিস্টাব্দে) বারাসাত, বনগাঁ, বসিরহাট অঞ্চলে নীলচাষে বিমুখ চাষীদের বিদ্রোহ দমন করতে কোম্পানি ও স্থানীয় জমিদাররা একীভূত হয়৷ পরিশেষে ১২৬৬ বঙ্গাব্দে(১৮৫৯-৬০) নাগাদ নীলকুঠিতে নীলচাষীদের প্রতি অত্যাচারকে কেন্দ্র করে নীলচাষীরা ও ২৪ পরগনার শ্রীরামপুর গ্রামের তালুকদার শিবনাথ ঘোষ সহ কিছু জমিদারগোষ্ঠীর সমর্থনে নীলবিদ্রোহ ২৪ পরগনা ও পার্শ্ববর্তী নদীয়া ও যশোর জেলাতে ব্যাপক আকার নেয়৷ নীলবিদ্রোহ সম্বন্ধীয় দীনবন্ধু মিত্রের নীলদর্পণ নাটকটি বেশ উল্লেখযোগ্য৷
ভূপ্রকৃৃতি
উত্তর চব্বিশ পরগনা জেলাটি নিম্ন গাঙ্গেয় ব-দ্বীপ অঞ্চলের অন্তর্ভুক্ত৷ গাঙ্গের ব-দ্বীপ বিশ্বের বৃৃহত্তম ব-দ্বীপ৷ জেলাটিতে কোনো উচ্চভূমি বা মালভূমির অস্তিত্ব নেই৷ এর ভূমিরূপকে মুলতঃ তিনভাগে বিভক্ত করা যেতে পারে যথা- জেলাটির পূর্ব দিকে অবস্থিত বর্ষার জলে পুষ্ট বিভিন্ন ছোটো ছোটো নদী ও গঙ্গার শাখানদী দ্বারা বাহিত পলি সঞ্চিত হয়ে এই সমভূমি গঠিত হয়েছে৷ বিদ্যাধরী নদীর উত্তরাংশ প্রধানত বিভিন্ন নিকাশি নালা ও মজে যাওয়া নদীর দ্বারা পুষ্ট৷ এই অঞ্চলের বৈশিষ্ট হলো লবনাক্ত ও অগভীর জলাভূমির উপস্থিতি৷ হুগলি নদীর পূর্বপাড়ে অবস্থিত উত্তর ২৪ পরগনা জেলার পশ্চিমাংশ হুগলি নদীর বাহিত পলি দ্বারা গঠিত৷ এই অঞ্চল বরাবর প্রাকৃৃতিক নদীর বাঁধ দেখা যায়৷
বনভূমি
উত্তর ২৪ পরগনার ৪৩ বর্গকিলোমিটার অঞ্চল বনভূমি আচ্ছাদিত৷ পুর্ব প্রান্তে হিঙ্গলগঞ্জ, মিনাখাঁ, সন্দেশখালি ও হাবড়া অঞ্চলে বনভূমির উপস্থিতি স্পষ্ট৷
কৃৃষিভূমি
উত্তর ২৪ পরগনা জেলাটি কৃৃষিকাজে উন্নত৷ বারাকপুর ও বারাসাত শিল্পাঞ্চল ও দক্ষিণের লবনাক্ত মৃৃত্তিকা বাদ দিলে প্রায় সর্বত্র চাষাবাদ করা হয়৷ ধান, গম, পাট, ইক্ষু, তৈলবীজ এ অঞ্চলের মুল ফসল৷
অর্থনীতি
থাম্ব|ডিএলএফ আইটি পার্ক, [[নিউ টাউন, কলকাতা|নিউ টাউন]] উত্তর চব্বিশ পরগনা জেলার গঙ্গাতীরবর্তী অঞ্চল কলকাতা মহানগর অঞ্চলের অন্তর্ভুক্ত৷ স্বভাবতই কলকাতা শহরের উত্তর শহরতলি শিল্পাঞ্চলটি শিল্প ও চাকরিবহুল৷ অন্যান্য অঞ্চলে বসবাসকারী মানুষ কৃৃষিকাজ ছাড়াও খামার, কুটিরশিল্প, মাছচাষ ইত্যাদি জীবিকার সাথে জড়িত৷ কৃৃষিভিত্তিক ভূমি ব্যবহারের হার গড়ে ৩.২ হেক্টর৷ পশ্চিমবঙ্গের অর্থনীতিতে অনগ্রসর নয় এমন জেলাগুলির মধ্যে উত্তর চব্বিশ পরগনা জেলা অন্যতম
অপর একটি পুরাতন শিল্পোন্নত অঞ্চল হলো বারাকপুর মহকুমা ও বারাসত শহরাঞ্চল৷ এখানে মুলত কারখানা ও বেশ কিছু পুরোনো সংস্থার দপ্তর অবস্থিত, তাছাড়া কলকাতার সাথে পরিবহনের সুযোগ সুবিধা থাকার জন্য বারাকপুরে ও জেলাসদর বারাসাতে জেলা বিষয়ক দপ্তরগুলি অবস্থিত৷ গঙ্গা নদীর পাড়ের সৌন্দর্যায়নের সাথে বিভিন্ন শিশু উদ্যান, দর্শনোদ্যান ও উপস্থিত৷ ইতিহাস-সমৃৃদ্ধ স্থানগুলির উপস্থিতি ও ব্রিটিশ শাসনের কিছু ঐতিহ্যপুর্ণ স্থাপত্য সহ ধর্মীয় স্থলগুলি জেলার অর্থনীতিকে ক্রমোন্নত করছে৷
কলকাতার তথ্যপ্রযুক্তি কেন্দ্রসমূহ এই জেলাতেই অবস্থিত, যা বর্তমানে পশ্চিমবঙ্গে সিলিকন ভ্যালি নামে আখ্যায়িত হতে চলেছে৷ এটি কলকাতার জনপ্রিয় তথ্যপ্রযুক্তি ও বহুরাষ্ট্রীয় সংস্থাগুলির অন্যতম আলোচনা ও আধিকারিক স্থান৷ ২০১৭ সালে আনুমানিক গণনা অনুযায়ী ৫.৮ লক্ষ চাকরির জোগান দিয়েছে এই কেন্দ্রগুলি যা বিধাননগরের মুলত সেক্টর ৫ ও সেক্টর ৩-এ কেন্দ্রীভুত৷
বিধাননগর ছাড়াও নিউ টাউন অঞ্চলটি দ্রুত উন্নতিশীল৷ সুযোগ সুবিধা, পরিবহণ ও সৌন্দর্যায়ন সহ পর্যটন ও এই অঞ্চলগুলির অর্থনীতির কাণ্ডারী।
ধর্ম
উত্তর চব্বিশ পরগনা জেলার ৫৩.৫% জনগণ সনাতনধর্মাবলম্বী ।৪৬% ইসলাম ধর্মাবলম্বী । অন্যান্য ০.৫% ।
নদনদী
উত্তর চব্বিশ পরগনা জেলার অবস্থান নিম্ন গঙ্গা-বদ্বীপ অঞ্চলে তাই এ জেলায় প্রবাহিত নদনদীগুলি গঙ্গা-পদ্মার শাখানদী ও মূলত জোয়ারের জলে পুষ্ট নদী৷ জেলাটিতে প্রবাহিত নদীগুলি নিম্নরূপ-
পরিবহণ ও যোগাযোগ
পশ্চিমবঙ্গের ব্যস্ততম বিমানবন্দর, নেতাজি সুভাষচন্দ্র বসু আন্তর্জাতিক বিমানবন্দর, উত্তর চব্বিশ পরগনা জেলার দমদম শহরে অবস্থিত।
ঐতিহ্য ও সংস্কৃতি
পীর গোরাচাঁদ হজরত আব্বাস আলী রহঃ এর মাজার শরীফ ও চন্দ্রকেতু রাজার রাজগৃহের ধ্বংসাবলি অবশিষ্ট বেড়াচাঁপা গড়। মরহুম হজরত উম্মেদ আলী রহঃ হাতে গড়া হাদিপুর শাহ আনোয়ারুল উলুম ইসলামিয়া সিনিয়র মাদ্রাসা এক ঐতিহাসিক শিক্ষা প্রতিষ্ঠান।
বিদ্যালয়
●রাজবল্লভপুর উচ্চ বিদ্যালয়(উ:মা:,স্থাপিত-১৯৫৪)
●চৈতন্য উচ্চ বিদ্যালয় ইছাপুর বিভুকিঙ্কর উচ্চ বিদ্যালয়।
সীমান্ত
এই জেলার বেশ কিছুটা অংশ বাংলাদেশ সীমান্ত বরাবর রয়েছে
বিভাগ
thumb|উত্তর চব্বিশ পরগনা জেলার মহকুমা
ব্যারাকপুর মহকুমা
হুগলী নদীর পূর্ব পারে জুড়ে বারাকপুর মহকুমার প্রশাসনিক সদর দপ্তর বারাকপুর৷ প্রধানত শহরকেন্দ্রিক এই মহকুমা ইন্জিনিয়ারিং, পাটকল, রাসায়নিক শিল্পর জন্য বিখ্যাত৷ ভারতের প্রাচীনতম সেনানিবাস বারাকপুরে অবস্থিত৷ ইতিহাসগত ভাবে বারাকপুর মহকুমার গুরুত্ব অপরিসীম৷ ১৮৫৭র মহাবিদ্রোহর প্রথম শহীদ বারাকপুরের মঙ্গল পান্ডে৷ এছাড়া বঙ্কিম চন্দ্র চট্টোপাধ্যায়, রাষ্ট্রগুরু সুরেন্দ্র নাথ বন্দ্যোপাধ্যায়ের জন্মস্থান বারাকপুর মহকুমা৷ হিন্দুতীর্থ দক্ষিণেশ্বর এই মহকুমায় অবস্থিত৷
অসংখ্য বিদ্যালয়, মহাবিদ্যালয় সমৃদ্ধ বারাকপুর মহকুমা শিক্ষাক্ষেত্রে গুরুত্বপূর্ণ স্থান দখল করে আছে৷ এখানে মেডিক্যাল কলেজ সহ একাধিক উন্নতমানের সরকারি ও বেসরকারী হাসপাতাল আছে৷
সড়কপথ, জলপথ ও রেলপথে বারাকপুর কলকাতা সহ সমগ্র রাজ্যের সঙ্গে যুক্ত৷ মেট্রোরেল বারাকপুর মহকুমাকে নোয়াপাড়া ও দমদম স্টেশনের মাধ্যমে যুক্ত করেছে, যা অদূর ভবিষ্যতে আরো সম্প্রসারিত হবে৷ কলকাতা বিমানবন্দর প্রশাসনিক ভাবে বারাকপুর মহকুমার অন্তর্গত৷
বারাসত সদর মহকুমা
বারাসত এই জেলার জেলাসদর৷ পাঁচটি পৌরসভা সমৃদ্ধ এই মহকুমায় ৭টি ব্লক ও পঞ্চায়েত সমিতি আছে৷ যশোহর রোড, ৩৪ নং জাতীয় সড়ক দ্বারা এই মহকুমা কলকাতার সঙ্গে যুক্ত৷ এছাড়া রেলপথে এই মহকুমা কলকাতাকে বসিরহাট ও বনগাঁ মহকুমাকে যুক্ত করেছে৷ শীঘ্রই মেট্রোরেলও এই মহকুমাকে কলকাতার সঙ্গে যুক্ত করবে
এই মহকুমাতেও অনেক বিদ্যালয়, মহাবিদ্যালয় ও একটি বিশ্ববিদ্যালয় আছে৷ সরকারি বেসরকারী অনেকগুলি হাসপাতাল মহকুমা তথা রাজ্যের মানুষকে চিকিৎসা পরিষেবা প্রদান করছে৷
বনগাঁ মহকুমা
মতুয়া সম্প্রদায়ের পূণ্যতীর্থ ঠাকুরনগর এই মহকুমায় অবস্থিত৷
বসিরহাট মহকুমা
বসিরহাট এইজেলার বৃহত্তম মহকুমা৷ তিনটিপৌরসভা ১০টি ব্লক নিয়ে এই মহকুমা গঠিত৷ কৃষিভিত্তিক এই মহকুমার দক্ষিণ অংশ সুন্দরবনের অংশ৷
টাকী রোড এবং রেলপথে মহকুমাটি কলকাতার সঙ্গে যুক্ত৷
বিধাননগর মহকুমা
বিধাননগর মহকুমা বিধাননগর পৌরসংস্থা ও রাজারহাট সমষ্টি উন্নয়ন ব্লক নিয়ে গঠিত৷ উন্নত আধুনিক নগরজীবনের সকল সুবিধা সম্পন্ন বিধাননগর রাজ্যের অন্যতম প্রধান প্রশাসনিক কেন্দ্র৷ তথ্যপ্রযুক্তি শিল্পর ক্ষেত্রে ভারতের অন্যতম কেন্দ্রস্থল বিধাননগর৷
বিধানসভা আসন
এই জেলায় ৩৩টি বিধানসভা কেন্দ্র আছে, যা রাজ্যের মধ্যে সর্বোচ্চ৷
মিথিলা পাল্কার
মিথিলা পাল্কার হলেন একজন ভারতীয় অভিনেত্রী, যিনি টিভি সিরিজ গার্ল ইন সিটি এবং নেটফ্লিক্সের লিটল থিংস- এর চরিত্রগুলির জন্য পরিচিত। ২০১৬ সালের মার্চ মাসে তাঁর " কাপ গানের " মারাঠি সংস্করণ দিয়ে তিনি খ্যাতি অর্জন করেছিলেন। পাল্কার ২০১৪ সালে মারাঠি ভাষার স্বল্পদৈর্ঘ্য চলচ্চিত্র মাঝা হানিমুনে অভিনয়ের মাধ্যমে আত্মপ্রকাশ করেছিলেন । তাঁর প্রথম বলিউড ছবি ছিল নিখিল আদভানির কাট্টি বাট্টি।
প্রাথমিক জীবন
পাল্কার মারাঠি পরিবারে জন্মগ্রহণ করেন। তিনি প্রথমে তার পিতা-মাতার সাথে ভাসাইয়ে থাকতেন কিন্তু ভ্রমণের অসুবিধার কারণে তিনি এবং তার বোন পরে তার নানা নানীর সাথে দাদরে বসবাস শুরু করেছিলেন। তিনি এমন একটি পরিবার থেকে এসেছেন যেখানে কোনও অভিনেতা নেই, এবং তার দাদা প্রথমে তার অভিনয়ের সিদ্ধান্তকে অনুমোদন করেননি। তার বোন নিউরোসায়েন্সে পিএইচডি করেছেন এবং লস অ্যাঞ্জেলেসে থাকেন। পাল্কার সপ্তম শ্রেণিতে পড়ার সময় আন্তঃস্কুলীয় নাটক প্রতিযোগিতায় প্রথম অভিনয় করেছিলেন। তিনি স্বীকার করেছেন যে তিনি নার্ড কিন্তু তার আইএস মর্ডান ইংরেজি স্কুল, দাদার এ থাকার সময় তিনি নাট্যকলা, নাচ ও গান গাওয়ায় সক্রিয় ছিলেন। তিনি উচ্চমাধ্যমিকে বিজ্ঞানে পাস করেছিলেন তবে ফিল্ম এবং থিয়েটারের সাথে জড়িত হওয়ার পরে বান্দ্রার এমএমকে কলেজের গণমাধ্যম (বিএমএম) ব্যাচেলর্স বেছে নিয়েছিলেন। ২০১৩ সালে স্নাতক হওয়ার পর, পাল্কার তার প্রথম অডিশন দিলেন কোয়েসার থিয়েটার প্রোডাকসন্স এর (কিউটিপি) কোয়েসার পাদামসি এর জন্য। অডিশনের পরে তার ভূমিকাটি তিনি পান নি তবে কোয়েসার তাকে থিয়েটার উৎসব পরিচালনার ব্যাকস্টেজে তাকে সুযোগ দিয়েছে পাল্কার এর আগে হিন্দুস্তানি ধ্রুপদী সংগীত (মারাঠি গায়িকা বর্ষা ভাভে লিখেছেন), কত্থক প্রশিক্ষণ নিয়েছিলেন এবং লস অ্যাঞ্জেলেসের স্টেলা অ্যাডলার স্টুডিওতে অভিনয়ের ক্ষেত্রে ক্র্যাশ কোর্স নিয়েছিলেন।
কর্মজীবন
পাল্কার ভারতে ফিরে এসে ২০১৪ সালের মারাঠি শর্ট ফিল্ম মাজা হানিমুনের মাধ্যমে তার অভিনয়ের সূচনা হয়েছিল, যা ১ম মুম্বাই আন্তর্জাতিক চলচ্চিত্র উৎসবে প্রদর্শিত হয়েছিল। ভারতীয় চলচ্চিত্র জগতে তার প্রথম সাফল্য ২০১৪ সালের জুনে, যখন তিনি কাট্টি বাট্টিতে ইমরান খানের বোনের ভূমিকায় সাফল্যের সাথে অডিশন দিয়েছিলেন। ছবিটি ভাল সাফল্য পায়নি তবে তাকে লক্ষ্য করা গেছে এবং ম্যাগগি, টাটা চা এবং জোম্যাটো র বিজ্ঞাপনে অভিনয়ের সুযোগ পেয়েছেন।
পালক পারফেক্টের আনা কেন্ড্রিকের কাপ গানে অনুপ্রাণিত হয়ে "কাপ গানের" সংস্করণ দিয়ে মার্চ ২০১৬তে রাতারাতি জনপ্রিয় হয়ে ওঠেন। ভিডিওটিতে কাপ গানের স্টাইলে তাঁর জনপ্রিয় মারাঠি গান হাই চল তুরু তুরু (মূলত জয়ওয়ন্ত কুলকার্নির গাওয়া) গাওয়া হয়েছে। মিথিলার কাপের গানটি ইউটিউবে ৪  মিলিয়নেরও বেশি ভিউ সহ ভাইরাল হয়েছিল। তিনি এর আগে কাপ গানের আরও একটি সংস্করণ চেষ্টা করেছিলেন, " আমার চোখ বন্ধ করতে পারেন না " উপস্থাপনা করে এবং ২২ হাজারের বেশি ভিউ পেয়েছে। পরে তিনি ভারতীয় ডিজিটাল পার্টির (ভাদিপা) সহযোগিতায় "মহারাষ্ট্র দেশ" নামে একটি গান গেয়েছিলেন, যা ইউটিউবে ১ মে ২০১৬ তারিখে মহারাষ্ট্র দিবস উপলক্ষে প্রকাশিত হয়েছিল।
এদিকে, থেসপো (কিউটিপির বার্ষিক থিয়েটার উৎসব) এ পাল্কারের সাথে দেখা হওয়া ধ্রুব শেহগাল তাকে ইউটিউবে ফিল্টার কপির নতুন ব্যঙ্গ শো নিউজ দর্শন-এর জন্য অডিশন দিতে বলেছিলেন। তিনি কেবলমাত্র এই অডিশনেই সাফল্য অর্জন করেননি, তবে বিন্দাসের জন্য গার্ল ইন দ্য সিটি নামে তার প্রথম ওয়েব সিরিজ বিন্দাসের জন্য এবং পকেট এসিসের জন্য বেশ কয়েকটি ইউটিউব ভিডিও করেন। এর মধ্যে একটি হ'ল ২০১৭ সাল থেকে সেহগালের পাশাপাশি লিটল থিংস নামে একটি ওয়েব সিরিজে অভিনয় করছেন,  যা প্রচুর জনপ্রিয়তা অর্জন করেছে এবং এটি পেঙ্গুইন র্যান্ডম হাউজের একটি বই হিসাবে প্রকাশিত হয়েছিল।  নেটফ্লিক্স ২০১৮ সালে লিটল থিংসের ফ্র্যাঞ্চাইজি কিনেছিল এবং এর দ্বিতীয় মরসুমের প্রিমিয়ার নেটফ্লিক্সে ৫ অক্টোবর ২০১৮ এ করা হয়েছিল। লিটল থিংসের তৃতীয় মরসুম ৯ নভেম্বর ২০১৯ এ প্রিমিয়ার হয়েছিল।
২০১৭ সালে, তিনি আরাম্ভ নামে নাট্যদলটির সাথে দুটি নাটক, টুনি কি কাহানী (একটি শিশুদের সংগীত) এবং আজ রঙ হাই (একটি হিন্দুস্তানি সংগীত)-এ হাজির হয়েছিলেন। বছরের পরের দিকে , আমে ওয়াগের পাশাপাশি মুরমবা ছবিটি দিয়ে মারাঠি সিনেমায় আত্মপ্রকাশ করেছিলেন পাল্কার। ২০১৮ সালে ইরফান খান, দুলকার সলমান এবং কৃতি খরবন্দা র পাশাপাশি কারওয়ান নামক একটি হিন্দি ছবিতে পাল্কার তার প্রথম প্রধান চরিত্রে অভিনয় করতে দেখেছিলেন। ছবিটি ৩ আগস্ট ২০১৮ এ মুক্তি পেয়েছে
ফেব্রুয়ারি ২০১৮ সালে ফোর্বস ইন্ডিয়া তাদের "ফোর্বস ৩০ আন্ডার ৩০ ইয়াঙ্গ এচিবার" এ তাকে জায়গা দেয়।
২০১৯ সালে, তিনি শচীন ইয়ার্দি পরিচালিত নেটফ্লিক্সের ছবি চপস্টিকস-এ অভিনয় করেছিলেন। ছবিতে তিনি নির্মা নামে একটি আত্মবিশ্বাসী মেয়ের ভূমিকায় অভিনয় করেছেন যার জীবন বদলেছে, অভয় দেওল অভিনীত চোরের চরিত্রের সাথে দেখা হওয়ার পর। তিনি তার পরে টাকো বেলের নতুন পণ্য কুইসালুপার ডিজিটাল প্রচারণায় ধ্রুব সেহগলের সঙ্গে অভিনয় করেছেন। পাল্কারের পরবর্তী প্রকল্পটি রেনুকা শাহানা পরিচালিত নেটফ্লিক্স চলচ্চিত্র ত্রিভাঙ্গা, এবং এতে তানভী আজমি ও কাজল ও আছেন। ছবিটির শুটিং শুরু হয়েছে অক্টোবর ২০১৯ সালে।
টেলিভিশন এবং ওয়েব সিরিজ
পাল্কার নিম্নলিখিত টেলিভিশন এবং ওয়েব সিরিজে অভিনয় করেছেন:
থিয়েটার
পলকার মঞ্চ লাইভ নাটকগুলিতেও কাজ করেছেন।
জলপাইগুড়ি জেলা
জলপাইগুড়ি জেলা (উচ্চারণ: ˌʤælpaɪˈgʊəri) (জলপাইগুড়ি জেলা) ভারতের পশ্চিমবঙ্গ রাজ্যের উত্তর ভাগে অবস্থিত। জেলাটির পূর্বে পশ্চিমবঙ্গের আলিপুরদুয়ার জেলা, পশ্চিমে পশ্চিমবঙ্গের দার্জিলিং জেলা, উত্তরে ভুটান রাষ্ট্র এবং দক্ষিণে পশ্চিমবঙ্গের কোচবিহার জেলা এবং বাংলাদেশ-এর পঞ্চগড় জেলা অবস্থিত । জেলাটির সীমানা ২৬° ১৫' ৪৭" থেকে ২৬° ৫৯' ৩৪" উত্তর অক্ষাংশ এবং ৮৮° ২৩' ০২" থেকে ৮৯° ০৭' ৩০" পূর্ব দ্রাঘিমাংশতে অবস্থিত। এই জেলার সদর হল জলপাইগুড়ি। এটি এমন একটি অনন্য জেলা, যার দুই প্রান্তে দুটি ভিন্ন দেশ রয়েছে।
ইতিহাস
ইতিহাস অনুযায়ী এই জেলার নাম জল্পেশ্বর থেকে এসেছে যেটা শিব ঠাকুরের আরেক নাম,কিন্তু কেউ কেউ বলে এই স্থানে আগে নাকি জলপাই এর গাছ প্রচুর মাত্রায় ছিল,যাহার জন্য এই জায়গার নাম জলপাইগুড়ি। পূর্বে এই স্থানটি কোচ-রাজবংশীদের এক ভাগ ছিল যাহার নাম ছিল কামতাপুর।১৮৬৯ সালে এই জেলাটির স্থাপন করা হয়।
প্রশাসনিক বিভাগ
thumb|জলপাইগুড়ি জেলার মহকুমা জেলাটির একটি মাত্র পৌরসংস্থাটি হল শিলিগুড়ি (আংশিক)৷
জেলাটির চারটি পৌরসভা হলো যথাক্রমে - জেলাটির পনেরোটি জনগণনা নগর হলো -
রুডিমেন্টাল ডিস্কোগ্রাফি
তাদের অভিষেক স্টুডিও অ্যালবাম হোম মুক্তি পায় ২০১৩ সালের এপ্রিলে। অ্যালবামটি ইউকে অ্যালবাম চার্টের প্রথম স্থান দখল করে। ১৪ই মে ২০১২ সালে তারা অ্যালবামটির প্রধান একক গান হিসেবে জন নিউম্যানের সাথে সমন্বিতভাবে ফিল দ্য লাভ গানটি মুক্তি দেয়। যুক্তরাজ্যে তাদের সর্বপ্রথম গান হিসেবে এটি ইউকে সিঙ্গেলস চার্টে প্রথম স্থান অর্জন করে। এজাড়াও গানটি অস্ট্রেলিয়া, বেলজিয়াম ও নেদারল্যান্ডসের সেরা পাঁচ গানের একটি হিসেবে জায়গা করে নিয়েছিল। ২০১২ সালের ১৮ই নভেম্বর তারা এই অ্যালবামের দ্বিতীয় একক গান জন নিউম্যান ও অ্যালেক্স ক্লেইর-এর সাথে সমন্বিতভাবে নট গিভিং ইন প্রকাশ করে। এটি মুক্তির পরই ইউকে সিঙ্গেলস চার্টের ১৪তম স্থান অর্জন করে। ইলা ইরা'র সাথে সমন্বিতভাবে "ওয়েটিং অল নাইট" ব্যান্ডটির তৃতীয় একক হিসেবে ২০১৩ সালে মুক্তি পায় এবং একই বছরের ১৪ এপ্রিল তারিখে ইউকে সিঙ্গেলস চার্টের প্রথম স্থানে পৌঁছায়। এর পরের একক গান বেকি হিলের সাথে সমন্বিতভাবে পাওয়ারলেস।
তাদের দ্বিতীয় স্টুডিও অ্যালবাম উই দ্য জেনারেশন ২০১৫ সালের ২রা অক্টোবর মুক্তি পায়। এড শিরান কর্তৃক রুডিমেন্টালকে "ব্লাডস্ট্রিম" গান লেখার কৃতিত্ব দেওয়া হয়, যা এড শিরানের দ্বিতীয় স্টুডিও অ্যালবাম এক্স থেকে নেওয়া। ২৮ এপ্রিল ২০১৫ সালে রুডিমেন্টাল "নেভার লেট ইউ গো" নামে নতুন একটি গান প্রকাশ করে যা ছিল উই দ্য জেনারেশন-এর প্রধান একক গান।
২০১৯ সালের ২৫ জানুয়ারি রুডিমেন্টাল তাদের তৃতীয় স্টুডিও অ্যালবাম টোস্ট টু আওয়ার ডিফরেন্সেস প্রকাশ করেছে। এর আাগে তারা "সান কামস আপ", " দিজ ডেইস" (যেটি তাদের তৃতীয় নাম্বার ওয়ান হয়েছিল) এবং "লেট মি লিভ" একক প্রকাশ করে।
ডিজিটাল নিরাপত্তা আইন, ২০১৮
তথ্যপ্রযুক্তি আইনের ৫৪, ৫৫, ৫৬, ৫৭ ও ৬৬ সহ মোট ৫টি ধারা বিলুপ্ত করে ১৮ সেপ্টেম্বর ২০১৮ তে, বাংলাদেশের সংসদে কণ্ঠভোটে ডিজিটাল নিরাপত্তা আইন ২০১৮ পাস হয়। এ আইনটি প্রস্তাবের পর গণমাধ্যমকর্মী এবং সামাজিক মাধ্যমের কর্মী সহ বিভিন্ন মহল তীব্র সমালোচনা করে। তাদের মতে ৫৭ ধারায় অপরাধের ধরনগুলো একসঙ্গে উল্লেখ ছিল, নতুন আইনে শুধুমাত্র সেগুলো বিভিন্ন ধারায় ভাগ করে দেয়া হয়েছে। ৩২ ধারায় সাংবাদিকরা হয়রানির শিকার হতে পারে বলে আশঙ্কা করেন সাংবাদিকরা।
ইতিহাস
তথ্য ও যোগাযোগ প্রযুক্তি আইন প্রথম করা হয় ২০০৬ সালে। পরবর্তীতে ২০১৩ সালে শাস্তি বাড়িয়ে আইনটিকে আরও কঠোর করা হয়।
আইন
ডিজিটাল নিরাপত্তা আইন ২০১৮ এর আলোচিত সমালোচিত কিছু উল্লেখযোগ্য ধারা নিচে তুলে ধরা হলোঃ
বাংলাদেশ বা বিশ্বের যেকোনো দেশে বসে বাংলাদেশের কোন নাগরিক যদি এই আইন লঙ্ঘন করেন, তাহলেই তার বিরুদ্ধে এই আইনে বিচার করা যাবে। ডিজিটাল নিরাপত্তা আইনের বিচার হবে বিশেষ ট্রাইব্যুনালে। অভিযোগ গঠনের ১৮০ কার্যদিবসের মধ্যে মামলার নিষ্পত্তি করতে হবে। তবে এর মধ্যে করা সম্ভব না হলে সর্বোচ্চ ৯০ কার্যদিবস পর্যন্ত বাড়ানো যাবে।
নতুন আইনের বেশিরভাগ ধারাই জামিনঅযোগ্য। তবে এর মধ্যে মানহানির ২৯ ধারাসহ ২০, ২৫ ও ৪৮ ধারার অপরাধে জামিনের বিধান আছে।
আইনের প্রভাব
এই আইনের ফলে সাংবাদিক, কার্টুনিস্ট, রম্য রচনাকারী, সাধারণ জনগণের বাক-স্বাধীনতা ক্ষুণ্ন হয় ও হাজারাধিক মানুষ গ্রেপ্তার হয়, যাদের মধ্যে অনেকে কারাগারে নির্যাতিত হয় ও মৃত্যবরণ করে।
সমালোচনা
এ আইন নিয়ে প্রথম থেকে সর্বস্তরের মহলে তীব্র সমালোচনার ঝড় বয়ে গিয়েছে। সম্পাদক পরিষদ এ আইনটি প্রত্যাখ্যান করেছে। তারা আইনের ৮,২১,২৫,২৮,২৯,৩১,৩২ ও ৪৩ ধারা নিয়ে আপত্তি জানায়। সাংবাদিক ইউনিয়নও আইনটি নিয়ে আপত্তি জানিয়েছে। যদিও আইনমন্ত্রী এ আপত্তিগুলোকে যৌক্তিক বলে জানিয়ে তা সংশোধনের আশ্বাস দিয়েছিলেন কিন্তু সংসদে কন্ঠভোটে পাস করা এ আইনে কার্যত কোনো পরিবর্তনই আসে নি।
তথ্য অধিকার আইন ২০০৯ অনুযায়ী দুর্নীতি ও মানবাধিকার লঙ্ঘন সংক্রান্ত তথ্য জানার আইনি অধিকার থাকলেও ডিজিটাল আইন পাসের ফলে এ সুবিধা সর্বোতভাবে রহিত হয়ে যাবে এবং এর ফলে দুর্নীতি ও মানবাধিকার লঙ্ঘন সুরক্ষিত হয়ে এরূপ অপরাধের অধিকতর বিস্তার ঘটবে বলে টিআইবির নির্বাহী পরিচালক ড. ইফতেখারুজ্জামান অভিমত প্রকাশ করেন।  ১ ফেব্রুয়ারি ২০১৮ এ আইনের খসড়া মন্ত্রীসভায় উঠার পরপরই আমি গুপ্তচর হ্যাশট্যাগ দিয়ে অসংখ্য সাংবাদিক সামাজিক গণমাধ্যমে প্রতিবাদ করেন।
মে ২০২০ সালে সাংবাদিক, কার্টুনিস্ট, লেখকদের বিরুদ্ধে উক্ত আইনে মামলা এবং মামলার পরপর তাঁদের গ্রেপ্তার, কারাগারে পাঠানোর ঘটনায় উদ্বেগ প্রকাশ করে সম্পাদক পরিষদের পক্ষে পরিষদের সভাপতি দ্যা ডেইলি স্টার এর সম্পাদক মাহফুজ আনাম এবং পরিষদের মহাসচিব বাংলাদেশ প্রতিদিনের সম্পাদক নঈম নিজাম বিবৃতি প্রকাশ করে।
প্রশাসনের প্রতিক্রিয়া
দশম জাতীয় সংসদের ২২তম অধিবেশনের সমাপনী বক্তব্যে প্রধানমন্ত্রী শেখ হাসিনা বলেন এই আইনের বিরোধিতা শুধুমাত্র ব্যক্তিস্বার্থেই করা হচ্ছে। তিনি জানান, এই আইনের ফলে সাংবাদিকদের কন্ঠ রোধ হবে না। ২০ সেপ্টেম্বর বিলটি পাসের আগে জনমত যাচাই-বাছাই প্রসঙ্গে ডাক টেলিযোগাযোগ ও তথ্য যোগাযোগ প্রযুক্তিমন্ত্রী মোস্তাফা জব্বার এই বিলটি পাসের জন্য নিজেকে সৌভাগ্যবান মনে করছেন বলে সংসদে বলেন। তার মতে পৃথিবীর বহু দেশ এই আইনটি অনুসরণ করবে।
রাজনীতিবিদ ও অন্যান্যদের প্রতিক্রিয়া
সংবিধান বিশেষজ্ঞ ড. শাহদীন মালিক এ আইনকে মধ্যযুগে ফিরে যাওয়ার আইন বলে অভিহিত করেন। তার মতে এ আইন বাকস্বাধীনতা বিরোধী। বাংলাদেশের জাতীয় সংসদে পাস হওয়া ডিজিটাল নিরাপত্তা বিলে সই না করার জন্য রাষ্ট্রপতি আবদুল হামিদকে আহ্বান জানিয়েছে সাংবাদিকদের আন্তর্জাতিক সংগঠন কমিটি টু প্রটেক্ট জার্নালিস্টস (সিপিজে)। সেই চিঠিতে এই বিলটিকে পুনর্বিবেচনার জন্য সংসদে ফেরত পাঠানোরও আহ্বান জানিয়েছে সংগঠনটি। সংস্থাটির মতে আইনটি বলবত হয়ে গেলে বাংলাদেশের সংবিধানে গণমাধ্যমের স্বাধীনতার যে নিশ্চয়তা দেয়া হয়েছে তা বিঘ্নিত হবে।
১০টি পশ্চিমা দেশ ও ইউরোপীয় ইউনিয়নের কূটনীতিকরা আইনের ২১, ২৫, ২৮ ও ৩২ ধারা নিয়ে উদ্বেগ প্রকাশ করেছে। এই আইনকে সংবিধানের মূলনীতির পরিপন্থী আখ্যা দিয়ে টিআইবি আইনটি পাস না করতে অনুরোধ জানান। প্রতিষ্ঠানটির নির্বাহী পরিচালক ড. ইফতেখারুজ্জামান বলেন, বিতর্কিত ৩২ ধারার ডিজিটাল গুপ্তচর বৃত্তির ক্ষেত্রে ঔপনিবেশিক আমলের অফিসিয়াল সিক্রেটস অ্যাক্ট, ১৯২৩ অনুসরণের সুপারিশ করার দৃষ্টান্ত অত্যন্ত হতাশা ও দুঃখজনক এ আইনের কারণে বাক স্বাধীনতা ওপর বিরূপ প্রভাব ও তথ্য জানার অধিকার বিঘ্নিত হবে বলে সুলতানা কামাল অভিমত প্রকাশ করেন। ডিজিটাল নিরাপত্তা আইনকে কালো আইন বলে আখ্যায়িত করে বাংলাদেশ জাতীয়তাবাদী দল। সংবাদ সম্মেলনে এ দলের প্রতিনিধি রিজভী আহমেদ, এ আইনকে বাকস্বাধীনতা বিরোধী বলে আখ্যায়িত করে।
শিরোনামের পরিবর্তন
২০২৩ সালে ডিজিটাল নিরাপত্তা আইন ২০১৮ কে পরিবর্তন করে সাইবার নিরাপত্তা আইন-২০২৩ রাখা হয়। এ আইনের কঠোর ধারাগুলো শিথিল করা হয়।
হুমায়ুন কাদির
প্রাথমিক জীবন
হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহণ করেন। তার বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ, জ্ঞানতাপস ও সাহিত্যানুরাগী হিসেবেও তার সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই।
শিক্ষাজীবন
তিনি আনন্দমোহন কলেজ এ লেখাপড়া করেন। নাটক, সঙ্গীত, সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন।  এখানেই তার আনুষ্ঠানিক শিক্ষার সমাপ্তি ঘটে।
সাহিত্যকর্ম
তার কর্মজীবন শুরু হয় দৈনিক সংবাদ এর বার্তা বিভাগের সাংবাদিকতার মধ্য দিয়ে। পরবর্তীকালে অন্যান্য পত্রিকায় কাজ করলেও পাশাপাশি নিমগ্ন হন সাহিত্য সাধনায়। ছাত্রাবস্থাতেই অনেক ছোটগল্প ও উপন্যাস রচনা করেন। কলেজে থাকা অবস্থায় নিয়মিত তার কবিতা ছাপা হতো। কলেজ সাহিত্য-সাংস্কৃতিক অনুষ্ঠানের আয়োজন করতেন নিয়মিত। অভিনয় করতেন নাটকে।  হুমায়ুন কাদির প্রচুর গানও রচনা করেছেন। কিন্তু সেগুলো সুরারোপিত কিংবা গীত হয়েছিল বলে জানা যায়নি।
পুরস্কার
হুমায়ুন কাদির ১৯৮০ খ্রিস্টাব্দে মরণোত্তর বাংলা একাডেমী পুরস্কার লাভ করেন।
মৃত্যু
১৯৭৭ সালের ২০ এপ্রিল সমাজ মনষ্ক এই কথাশিল্পী প্রয়াত হন।
বেতিয়ারা শহীদ দিবস
থাম্ব|Grave yard of Martyrs of Betiarar থাম্ব
১১ নভেম্বর ঐতিহাসিক বেতিয়ারা শহীদ দিবস বাঙালির ইতিহাসে ঐতিহ্যবাহী গৌরবোজ্জ্বল একটি দিন। ১৯৭১ সালের মহান স্বাধীনতা যুদ্ধে বীরোচিত ভূমিকা পালন করে ন্যাপ-কমিউনিস্ট পার্টি-ছাত্র ইউনিয়ন যৌথ গেরিলা বাহিনীর একটি প্রশিক্ষিত গেরিলা দল এই দিনে (৭১ সালের ১১ নভেম্বর )বাংলাদেশে প্রবেশের সময় পাকিস্তানি বাহিনীর সঙ্গে সম্মুখযুদ্ধে কুমিল্লা জেলার চৌদ্দগ্রামের ঢাকা-চট্টগ্রাম মহাসড়কের পাশে বেতিয়ারা নামক স্থানে শহীদ হন নয়জন বীর মুক্তিযোদ্ধা : শহীদ নিজামউদ্দিন আজাদ, শহীদ সিরাজুম মুনীর জাহাঙ্গীর, শহীদ বশিরুল ইসলাম (বশির মাস্টার), শহীদ শহীদুল্লাহ্ সাউদ, শহীদ আবদুল কাইউম, শহীদ আওলাদ হোসেন, শহীদ আবদুল কাদের, শহীদ মোহাম্মদ সফি উল্ল্যা।
এই সম্মুখ যুদ্ধে গেরিলা বাহিনীর হতাহতের পাশাপশি পাকিস্তানি বাহিনীর অনেকে মৃত্যুবরণ করে ও ব্যাপক ক্ষয়ক্ষতির সম্মুখীন হয়। যা আজও আমাদের মুক্তির সংগ্রামের ইতিহাসে উজ্জ্বল হয়ে আছে। এমনই অসংখ্য গেরিলা যুদ্ধ, সম্মুখ যুদ্ধ, মিত্র বাহিনীর সঙ্গে সম্মিলিত যুদ্ধের মধ্য দিয়েই ১৯৭১ সালের ১৬ ডিসেম্বর পাক হানাদার বাহিনীর আত্নসমর্পন ও ঐতিহাসিক সশস্ত্র বিজয়ের মধ্য দিয়ে স্বাধীন বাংলাদেশের অভ্যুদয় ঘটে। থাম্ব স্থানীয় মানুষ ধানক্ষেত থেকে শহীদদের লাশ উদ্ধার করে ঢাকা-চট্টগ্রাম মহাসড়কের পাশে সমাহিত করেন। ২৮ নভেম্বর ১৯৭১ চৌদ্দগ্রামের জগন্নাথদীঘি অঞ্চল শত্রুমুক্ত হওয়ার পর এই বীরদের গণকবরের ওপর স্বাধীন বাংলার লাল-সবুজের পতাকা উত্তোলন করা হয় এবং পাশেই নির্মিত হয় শহীদ স্মৃতিসৌধ। সর্বশেষ ২০১৫ সালের ফেব্রুয়ারিতে মহাসড়ক পুনর্নির্মাণকালে বাংলাদেশ সরকারের উদ্যোগে আধুনিক শৈলীতে গণকবরটি পাকা করে একটি স্মৃতিসৌধ নির্মাণ করা হয়।
প্রতি বছর ১১ নভেম্বর শহীদ বীর মুক্তিযোদ্ধাদের স্মরণে বেতিয়ার দিবস পালন করা হয়। বেতিয়ারা প্রান্তরে সেই রাতে অংশগ্রহণকারী মুক্তিযোদ্ধা এবং শহীদদের আত্মীয়-স্বজন, বন্ধু-বান্ধব সবার কাছে দিনটির গুরুত্ব বিশেষ আবেগ ও অনুভূতির। বেতিয়ারা দিবস স্মৃতি চিরন্তন হয়ে আমাদের উজ্জীবিত করে যাবে অনন্তকাল।
এই দিনটি সব মানুষের মিলনমেলায় পরিণত হয়। সহযোদ্ধারা রণাঙ্গনের স্মৃতিচারণের পাশাপাশি শহীদ মুক্তিযোদ্ধাদের প্রতি শ্রদ্ধা নিবেদন করেন।
১)শহীদ নিজামউদ্দিন আজাদঃ
থাম্ব|নিজামুদ্দীন আজাদ ঢাকা বিশ্ববিদ্যালয়ে অধ্যায়নরত সম্মান দ্বিতীয় বর্ষের ছাত্রাবস্থায় দেশের স্বাধীনতা যুদ্ধের ডাক আসে। সব কিছু পেছনে ফেলে তিনি এগিয়ে যান সামনে, যোগ দেন ন্যাপ-কমিউনিস্ট পার্টি-ছাত্র ইউনিয়নের বিশেষ গেরিলা বাহিনীতে। প্রশিক্ষণ শেষে গ্রুপ কমান্ডার হিসেবে গেরিলা বাহিনী নিয়ে মাতৃভূমিকে মুক্ত করার জন্য স্বদেশে প্রবেশকালে বেতিয়ারায় হঠাৎ ‘হ্যা-স আপ’ কমান্ড এলো রাস্তার অপর পার থেকে ওঁৎপেতে থাকা পাক সেনাদের কাছ থেকে। তিনি বিশেষ গেরিলা বাহিনীটির অগ্রগামী গ্রুপটির নেতৃত্ব দিচ্ছিলেন। সাথে সাথে তিনি বুঝে যান সামনে সমূহ বিপদ। শত্রুদের উপস্থিতি বুঝতে পেরে তিনি যোদ্ধাদের রক্ষার জন্য অস্ত্র হাতে সবার সামনে রুখে দাঁড়ান। গর্জে উঠে তার হাতের স্টেন গান, গর্জে উঠলো কয়েকজনের রাইফেল, লুটিয়ে পড়ে শত্রুরা। এসময় হয়তো তার সুযোগ ছিল নিভৃতে নিজের প্রাণ রক্ষার। কিন্তু যোদ্ধাদের ফেলে রেখে তিনি পেছনে ফিরে যেতে চাননি। তিনি পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের যোদ্ধাদের নিরাপদে পশ্চাদপসরণের সুযোগ করে দেন। কিন্তু দুর্ভাগ্যজনকভাবে তার অস্ত্র নিস্ক্রিয় হয়ে পড়ে এবং আহতাবস্থায় শত্রু বাহিনী তাকে গ্রেফতার করে। এরপর বহু অনুসন্ধানের পরও তাঁকে আর খুঁজে পাওয়া যায়নি- দেশ মাতৃকার জন্য এই অকুতোভয় বীর তার প্রাণ বিলিয়ে দেন। হারিয়ে যায় এদেশের ছাত্র-গণআন্দোলনের এক সম্ভাবনাময় আলোকবর্তিকা। আমরা হারাই সাহস, দৃঢ়তা এবং জন্ম-নেতৃত্ব বৈশিষ্ট্যের এক চমৎকার জিয়ন কাঠিকে।
২)শহীদ সিরাজুম মুনীর জাহাঙ্গীর
উচ্চপদস্থ পুলিশ কর্মকর্তা প্রয়াত আলহাজ্ব দলিলউদ্দিন আহমদ এবং প্রয়াত জাহানারা আহমদের জ্যেষ্ঠ পুত্র শহীদ মো. সিরাজুম মুনীর জাহাঙ্গীরের ছিলো দশ ভাই-বোন। ১৯৭১ সালে তিনি এমএ শেষ পর্বের ছাত্র ছিলেন। তিনি ছাত্র ইউনিয়ন, ঢাকা মহানগর কমিটির অন্যতম নেতা ছিলেন। পরে ঢাকা জেলা কৃষক সমিতির সাংগঠনিক সম্পাদক নির্বাচিত হন।
১৯৬৯ সালে গণঅভ্যুত্থানের সময় ‘দৈনিক সংবাদ’ পত্রিকায় ‘দুইয়ে দুইয়ে এক’ নামে একটি জনপ্রিয় রাজনৈতিক প্রবন্ধ লিখতেন। শহীদ মো. সিরাজুম মুনীর জাহাঙ্গীর সাহিত্য চর্চা করতেন। ১৯৭১ সালে প্রতিভাদীপ্ত এই গল্পকারের ছোট গল্প ‘শিল্পী’ প্রকাশিত হয়, এছাড়াও তিনি বেশ কিছু কবিতা রচনা করেন। ১৯৭১ সালে মুক্তিযুদ্ধ শুরু হলে দেশ মাতৃকার ডাকে সাড়া দিয়ে ছাত্র ইউনিয়ন-ন্যাপ-কমিউনিস্ট পার্টির বিশেষ যৌথ গেরিলা বাহিনীতে মুক্তিযুদ্ধের গুরুত্বপূর্ণ সংগঠক হিসেবে ভূমিকা রাখেন।
অত্যন্ত বেদনাদায়ক হলো ১৯৭১ সালের মুক্তিযুদ্ধে সিরাজুম মুনীরের দাদী, ফুপা, ফুপু এবং ফুপাতো ভাইবোনসহ মোট ৯ জন সৈয়দপুরে পাকবাহিনীর হাতে শহীদ হন। মহান মুক্তিযুদ্ধে অনেক স্বজন হারানো এই পরিবারটি শহীদ সিরাজুম মুনীরের জন্য আজো হাহাকার করেন। তার সহোদরেরা হচ্ছেন : শাহিদা বেগম (যুক্তরাষ্ট্র প্রবাসী), প্রয়াত দিলারা বেগম, জেবুন নেসা মঞ্জু, আঞ্জুমান আরা কানিজ (অস্ট্রেলিয়া প্রবাসী), আলমগীর আহমেদ (যুক্তরাষ্ট্র প্রবাসী), জিয়াউন নাসির জিয়ন (যুক্তরাষ্ট্র প্রবাসী), মেজর (অব.) মঞ্জুর কাদির, ইসমাতুল বাইস, কামরুম মুনির।
৩) শহীদ মো. বশিরুল ইসলাম (বশির মাস্টার)
প্রয়াত মো: অলিউর রহমান এবং প্রয়াত সাহের বানুর তৃতীয় সন্তান মো. বশিরুল ইসলামের জন্ম ১৯৪৯ সালে নরসিংদী জেলার রায়পুরা থানার কান্দাপাড়া গ্রামের এক সম্ভ্রান্ত পরিবারে। তার পিতা ছিলেন এন্ট্রান্স ও পি.টি.আই. পাশ এবং মা সাহের বানু ছিলেন প্রাথমিক বৃত্তি প্রাপ্ত ও জি.টি. পাশ। ১৯৪৭ সালে দেশ বিভাগের পর তারা চট্টগ্রাম ছেড়ে রায়পুরায় বসবাস শুরু করেন।
মো: বশিরুল ইসলাম রায়পুরা আর. কে. এম. উচ্চ বিদ্যালয়ে নবম শ্রেণী পর্যন্ত পড়ালেখা করার পর ১৯৬৪ সালে ঢাকা গভ. মুসলিম হাইস্কুল থেকে এসএসসি পাশ করেন। ১৯৬৬ সালে ব্রাহ্মণবাড়িয়া কলেজ থেকে এইচএসসি এবং একই কলেজ থেকে ১৯৬৮ সালে বিএসসি পাশ করেন। তিনি ১৯৭১ এ ঢাকা ল কলেজের আইন বিভাগের প্রথম বর্ষের ছাত্র ছিলেন। মুক্তিযুদ্ধকালীন সময়ে তিনি রায়পুরা আর. কে. এম. উচ্চ বিদ্যালয়ে বিনাবেতনে খন্ডকালীন শিক্ষকতা করতেন আর একারণেই তিনি ‘বশির মাস্টার’ নামে সমধিক পরিচিত ছিলেন।
শহীদ বশির মাস্টার ধীর-স্থির, দৃঢ়চেতা ছিলেন। তিনি অত্যন্ত ক্রীড়ামোদী ছিলেন, বিশেষ করে ফুটবল খেলতে অত্যন্ত ভালোবাসতেন এবং এজন্য বিভিন্ন পুরস্কারে ভূষিত হন। একজন সৎ, কর্তব্যনিষ্ঠ, হিতাকাঙ্খী ও সম্ভামনাময় রাজনীতি সচেতন যুবক হিসেবে রায়পুরায় তার খ্যাতি ছিল। ১৯৬৯-৭০ এর গণআন্দোলনে তিনি সক্রিয়ভাবে অংশগ্রহণ করেন। রাজনৈতিক কর্মকা-ে সক্রিয় ও স্বতঃস্ফূর্তভাবে অংশগ্রহণ করে জনমত সৃষ্টিতে ছাত্র জনতাকে উদ্বুদ্ধ করতে সহায়ক ভূমিকা পালন করেন। রায়পুরা থানা সর্বদলীয় ছাত্র সংগ্রাম পরিষদের সদস্য হিসেবে ১৯৭১ সালের এপ্রিল মাসে রায়পুরা অস্ত্রাগার দখল করে স্থানীয় যুবকদের সীমিত আকারে প্রশিক্ষণের ব্যবস্থাপনায় অংশগ্রহণ করেন। ১৯৭১ সালের ১২ জুন সকালে ¯œান সেরে বড় বোন জাহানারা বেগমের হাতে নাস্তা খেয়ে কাউকে কিছু না বলে মুক্তিযুদ্ধে অংশগ্রহণের উদ্দেশ্যে ভারতে চলে যান। তিনি বেতিয়ারায় বিশেষ গেরিলা বাহিনীটির অগ্রগামী গেরিলা দলের সদস্য ছিলেন। পাকবাহিনীর আক্রমণের মুখে তিনি শহীদ নিজামউদ্দিন আজাদের সাথে পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের সহযোদ্ধাদের নিরাপদে পশ্চাদপসরণের সুযোগ কওে দেন। কিন্তু দুর্ভাগ্যজনকভাবে আহতাবস্থায় শত্রু বাহিনী তাঁকে গ্রেফতার করে। এরপর বহু অনুসন্ধানের পরও তাঁকে আর খুজে পাওয়া যায়নি- দেশ মাতৃকার জন্য এই অকুতোভয় বীর তার প্রাণ বিলিয়ে দেন।
তার বড় ভাই ইঞ্জিনিয়ার মো. শহীদুল ইসলাম, বাংলাদেশ পানি উন্নয়ন বোর্ডের তত্ত্বাবধায়ক প্রকৌশলী ছিলেন। শহীদ বশির মাস্টারের ৫ বোন। তার বোনেরা হচ্ছেন : জাহানারা বেগম (গৃহিনী), হোসনে আরা বেগম (গৃহিনী), আনোয়ারা বেগম (গৃহিনী), কামরুন নাহার বেগম বিএবিএড (ইন্সুরেন্স কোম্পানিতে চাকুরিরত) এবং গুলজার বেগম বিএবিএড (যুক্তরাষ্ট্র প্রবাসী)। তার সম্মানে তার পরিবারের উদ্যোগে প্রতিষ্ঠিত হয়েছে ‘কান্দাপাড়া শহীদ বশিরুল ইসলাম প্রাথমিক বিদ্যালয়’।
৪)শহীদ জহিরুল হক ভুঁইয়া (দুদু মিয়া)
থাম্ব কৃষক পরিবারে জন্ম নেয়া শহীদ জহিরুল হক ভুঁইয়া (দুদু মিয়া) মাত্র ৮ বছর বয়সে পিতা তালেব হোসেন ভুঁইয়াকে হারান। মা জোবেদা খাতুনের সাথে শিশু বয়সেই সংসারের দায়িত্ব নেওয়ার শুরু, আর তাই প্রথমিক বিদ্যালয়ে যাবার পর তার আর লেখাপড়ার সৌভাগ্য হয়ে উঠেনি। জীবিকা নির্বাহের তাগিদে তিনি শৈশব থেকেই কৃষিকাজ করতেন। কিছুদিন কোহিনুর জুট মিলে কাজ করার সময় তিনি শ্রমিক আন্দোলনের ব্যাপারে সচেতন হয়ে উঠেন। পশ্চিমা শোষণ, বঞ্চণা ও বৈষম্যের কথা, শ্রমিক নেতাদের বক্তব্যে শুনে তার মন বিদ্রোহী হয়ে উঠে। তাই পরবর্তীতে রায়পুরা থানার বিভিন্ন রাজনৈতিক কর্মকা-ে সক্রিয় ও স্বতঃস্ফূর্তভাবে অংশগ্রহণ করে জনমত সৃষ্টিতে ছাত্র জনতাকে উদ্বুদ্ধ করতে তিনি সহায়ক ভূমিকা পালন করেন। ১৯৭১ সালের এপ্রিল মাসে রায়পুরা অস্ত্রাগার থেকে অস্ত্র সংগ্রহ করে স্থানীয় যুবকদের সীমিত আকারে প্রশিক্ষণের ব্যবস্থাপনায় অংশগ্রহণ করেন। ১৯৭১ সালের জুন মাসে মুক্তিযুদ্ধে অংশগ্রহণের উদ্দেশ্যে ভারতে চলে যান।
জহিরুল হক ভুঁইয়া অত্যন্ত পেশিবহুল এবং সুঠামদেহী ছিলেন; ঠিক যেন প্রখ্যাত চিত্রশিল্পী সুলতানের আঁকা ছবির মতো। তার গায়ের রঙ ছিল ‘দুধে-আলতা’ আর এজন্য তার মা আদর করে ডাকতেন ‘দুদু মিয়া’। মুক্তিযুদ্ধে অংশগ্রহণের উদ্দেশ্যে ভারতের চলে যাবার সময় তিনি তার একমাত্র ছোট ভাই আনোয়ার হোসেনের হাত ধরে লঞ্চ ঘাটে যান। বাড়িতে রেখে যান প্রিয় মা, বড় বোন প্রয়াত মন্ডা বিবি, আদরের ছোট বোন ফাতেমা আর রহিমা বেগমকে।
তিনি বেতিয়ারায় বিশেষ গেরিলা বাহিনীটির অগ্রগামী গেরিলা দলের সদস্য ছিলেন। পাকবাহিনীর আক্রমণের মুখে তিনিও শহীদ নিজামউদ্দিন আজাদের সাথে পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের সহযোদ্ধাদের নিরাপদে পশ্চাদপসরণের সুযোগ করে দেন।
শত্রু বাহিনীর সাথে হাতাহাতি যুদ্ধের একপর্যায়ে শত্রুর হাতে ধরা পড়ে যান। শত্রুরা তাকে উর্দুতে বলতে বলেছিলেন, ‘বোলো পাকিস্তান জিন্দাবাদ।’ দুদু মিয়া উচ্চস্বরে বলেছিলেন ‘জয় বাংলা’। শত্রুরা গুলি করলো। তবুও দুদু মিয়ার কণ্ঠে ‘জয় বাংলা’। আবার গুলি। চরাচরভেদী কণ্ঠ দুদু মিয়ার ‘জ-য়-য়-য়-য় বাংলা’। ব্রাশফায়ার। অনিঃশেষ দুদু মিয়া।
৫) শহীদ আওলাদ হোসেন
তিনিও বেতিয়ারায় বিশেষ গেরিলা বাহিনীটির অগ্রগামী দলের সদস্য ছিলেন। পাক বাহিনীর আক্রমণের মুখে তিনি শহীদ নিজামউদ্দিন আজােদর সাথে পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের সহযোদ্ধাদের নিরাপদে পশ্চাদপসরণের সুযোগ করে দেন এবং যুদ্ধ করতে করতে এই অকুতোভয় বীর তার প্রাণ বিলিয়ে দেন।
তার ৭ ভাই ১ বোনের মধ্যে মোহাম্মদ হোসেন খান, আক্তার হোসেন খান এবং ফেরদৈাসী বেগম ছাড়া বাকী সকলেই প্রয়াত হয়েছেন। প্রয়াতরা হলেন: আমির হোসেন খান, মোশারফ হোসেন খান, ইকবাল হোসেন খান এবং আহমদ হোসেন খান।
শহীদ আওলাদ হোসেন ভারতের ট্রেনিং ক্যাম্পে সতীনাথ মুখোপাধ্যায়ের একটি গান খুব গাইতেন, যে কথা বলতে গিয়ে আজো জনাব আশেক আলী মাস্টার ডুকরে কেঁদে উঠেন। গানটি হলো:
‘জানি একদিন আমার জীবনী লেখা হবে/সে জীবনী লিখে রেখো, তোমাদের গানের খাতায়/যেদিন রবো না আর তোমাদের মাঝে/যদি এই তানপুরা আর নাহি বাজে/তখন হঠাৎ যদি মনে পড়ে মোরে/গেয়ো শুধু মোর গান/যতটুকুলেখা থাকে তোমাদের স্মৃতির পাতায়..’
(৬)শহীদ শহীদুল্লাহ সাউদ
১৯৭১ এর মহান মুক্তিযুদ্ধে অন্য আর সবার সাথে খেলাঘরও অংশ নিয়েছিল দেশ মাতৃকাকে মুক্ত করার লড়াইয়ে। যে লড়াইয়ে আমরা হারিয়েছিলাম ৩০ লাখ বীরকে। যাঁদের মধ্যে ছিল অসংখ্য বীর কিশোর। এদেরই একজন শহীদ শহীদুল্লাহ সাউদ। ২ নং ঢাকেশ্বরী কটন মিলের কর্মচারী প্রয়াত মো. জাবেদ আলী সাউদ ও প্রয়াত মোসাম্মৎ জোবেদা বেগমের চার সন্তানের মধ্যে শহীদুল্লাহ্ সাউদ ছিলেন তৃতীয়। গোদনাইল প্রাথমিক বিদ্যালয় থেকে পড়ালেখা শেষ করে তিনি ভর্তি হন গোদনাইল হাই স্কুলে। এরই মধ্যে তিনি জড়িয়ে যান ঝিলিমিলি খেলাঘর আসরের সাথে। ছাত্র ইউনিয়নও করতে শুরু করেন স্কুল জীবন থেকেই। শহীদুল্লাহ সাউদ যখন নবম শ্রেণীর ছাত্র তখন শুরু হয় মহান মুক্তিযুদ্ধ।
দেশপ্রেমের প্রবল টানে মাত্র ১৪ বছর বয়সে নবম শ্রেণীর ছাত্র শহীদল্লাহ্ সাউদ যোগ দেন মুক্তিযুদ্ধে। যুদ্ধ প্রান্তর থেকে তিনি বাড়ির সবাইকে কেবলই জানাতেন ভাল আছি কাজ শেষ হলেই ফিরব। তার তিন ভাইয়েরা হলেন: আব্দুস সামাদ সাউদ, আব্দুল মজিদ সাউদ ও কবির হোসেন সাউদ।
বেতিয়ারায় বিশেষ গেরিলা বাহিনীটির অগ্রগামী দলের সদস্য পাকবাহিনীর আক্রমণের মুখে শহীদ নিজামউদ্দিন আজাদের নেতৃত্বে পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের সহযোদ্ধাদের নিরাপদে পশ্চাদপসরণের সুযোগ করে দেন। শত্রু বাহিনীর সাথে যুদ্ধের একপর্যায়ে আহতাবস্থায় তিনি তার সহযোদ্ধা শুক্কর মাহমুদের সাহায্যে পিছিয়ে আসার সময়ে শত্রু বাহিনী তাঁকে বেয়নেট দিয়ে খুঁচিয়ে খুঁচিয়ে হত্যা করে। শুক্কর মাহমুদও আহত অবস্থায় মৃতের ভান করে লক্ষ্য করেন কি অসীম সাহসে লড়াই করতে করতে কুমিল্লার চৌদ্দগ্রামের বেতিয়ারায় এই কিশোর আরো ৮ জন সহযোদ্ধার সাথে শহীদ হন। স্বজনেরা গোদনাইলে তার স্মৃতি রক্ষার্থে গড়ে তুলেছেন ‘শহীদ শহীদুল্লাহ সাউদ স্মৃতি সংসদ’। থাম্ব
৭)শহীদ আব্দুল কাইউম
১৯৬৯-৭০ এর গণআন্দোলনে আব্দুল কাইউম সক্রিয়ভাবে অংশগ্রহণ করেন। হাইমচর থানা ন্যাপের সাংগঠনিক সম্পাদক ও ‘নবারুন সংঘ’ এর সম্পাদক হিসেবে ১৯৭১ সালে তিনি হাইমচরের জনতাকে উদ্বুদ্ধ করতে সহায়ক ভূমিকা পালন করেন। ১৯৭১ সালের জুন মাসে মুক্তিযুদ্ধে অংশগ্রহণের উদ্দেশ্যে তিনি আরো ১০ জনের সাথে ভারতের উদ্দেশ্য চলে যান। বাড়িতে রেখে যান প্রিয় বাব-মা, বড় বোন প্রয়াত সুরাইয়া বেগম (অক্টোবর ২০১৬ এ প্রয়াত), আদরের ছোট বোন শামসুন্নাহার, নাসিমা শাকিল, ছোট ভাই কামরুল হাসানসহ আরো চার বোন এক ভাইকে। মুক্তিযুদ্ধকালীন সময়ে তিনি হাইমচর বালক বিদ্যালয়ে বিনাবেতনে খ-কালীন শিক্ষকতা করতেন।
বেতিয়ারায় বিশেষ গেরিলা বাহিনীর সদস্য হিসেবে পাক বাহিনীর আক্রমণের মুখে তিনি শহীদ নিজামউদ্দিন আজাদের সাথে পাকিস্তানি বাহিনীর বিপক্ষে প্রতিরোধ ব্যূহ রচনা করে নিজের সহযোদ্ধাদের নিরাপদে পশ্চাদপসরণের সুযোগ করে দেন। কিন্তু এই অকুতোভয় বীর নিজে দেশমাতৃকার জন্য তার প্রাণ বিলিয়ে দেন।
নীল কমল নদী গর্ভে বিলীন হয়ে যাওয়ায় তার সমস্ত স্মৃতি নষ্ট হয়ে যায়। আর আজ তার ছাত্ররা তার জন্য হাইমচরে ‘শহীদ আব্দুল কাইউম স্মৃতি পাঠাগার’ গড়ে তুলেছেন যা তার স্মৃতিগুলোকে ধরে রাখার একান্ত প্রয়াস। থাম্ব
৮)শহীদ মোহাম্মদ সফি উল্ল্যা
প্রয়াত আব্দুল মজিদ ও রজবুন্নেসার (আজও জীবিত) দ্বিতীয় পুত্র শহীদ মোহাম্মদ শফিউল্লাহর জন্ম নোয়াখালী জেলার বেগমগঞ্জ থানার ১২ নং ইউনিয়নের পূর্ব আলাইরপুর গ্রামে। শহীদ মোহাম্মদ শফিউল্লাহ বাল্যকাল থেকে অত্যন্ত শান্ত স্বভাবের, ধীর-স্থির এবং মৃদুভাষী ছিলেন। এই বীর মুক্তিযোদ্ধা মোহাম্মদ শফিউলল্লাহ প্রগতিশীল রাজনীতির সঙ্গে জড়িত ছিলেন। ছাত্র ইউনিয়নও করতে শুরু করেন স্কুলজীবন থেকেই। মোহাম্মদ শফিউল্লাহ যখন আলাইরপুর-কাজীরহাট পাবলিক উচ্চ বিদ্যালয়ের (বর্তমান শহীদ আমানুল্লাহ) যখন দশম শ্রেণীর ছাত্র তখন শুরু হয় মহান মুক্তিযুদ্ধ। মুক্তিযুদ্ধের শুরু থেকেই তিনি প্রতিরোধ সংগ্রামে দৃঢ়ভাবে এগিয়ে আসেন এবং নিজ এলাকায় মুক্তিযোদ্ধাদের নিয়ে শক্ত ভিত্তি গড়ে তোলেন।